Նրա համոզմամբ՝ Նիկոլ Փաշինյանն այն մարդն է, ում անունն այսօր ողջ աշխարհի հայությունն ամենաշատն է տալիս, հետևաբար նա է այն երաշխավորը, որ կարող է արդար ընտրություն անցկացնել: «Լավ, բժիշկ չէ, տրանսպորտնիկ չէ, գնացքավար չէ, բայց նա երաշխավոր է: Նա հանել է այս ժողովրդին: Խոսում եք աշխարհաքաղաքական բևեռներից, ուղղվածությունից և այլնից, գուցե դրա համար է, որ ես Նիկոլ Փաշինյանի կողքին չեմ, բայց խնդիր կա, չէ՞, եկեք ընդունեք, որ մեր երկրի ամենակարևոր, ամենաէական խնդիրը մեր երկրի անկախության խնդիրն է: Ընդունեք, որ մենք լուրջ կախվածություններ ունենք թե տնտեսական, թե աշխարհաքաղաքական, թե քվեարկությունների առումով»,- ասաց Արամ Սարգսյանը: Նա վստահեցրեց, որ այդ խնդիրները հնարավոր կլինի լուծել, երբ Հայաստանն ինքնիշխան է, ունի ընտրված իշխանություններ: «Վազգեն Սարգսյանն ու Կարեն Դեմիրճյանը դրա հստակ օրինակն են: Երբ լեգիտիմ իշխանություն կա, քեզ հարգում են, կարող ես քվեարկել այնպես, ինչպես ուզում ես»,- նշեց նա: